CELEX: C2006/048/34
Language: et
Date: 2006-02-25 00:00:00
Title: Kohtuasi C-459/05: Euroopa Ühenduste Komisjoni  23. detsembri 2005.  aasta hagi Belgia Kuningriigi vastu

25.2.2006   
            
            
               ET
            
            
               Euroopa Liidu Teataja
            
            
               C 48/18
            
         Euroopa Ühenduste Komisjoni 23. detsembri 2005. aasta hagi Belgia Kuningriigi vastu
   (Kohtuasi C-459/05)
   (2006/C 48/34)
   Kohtumenetluse keel: prantsuse
   Euroopa Ühenduste Komisjon esitas 23. detsembril 2005 Euroopa Ühenduste Kohtule hagi Belgia Kuningriigi vastu. Hageja esindajad on H. Stovlbaek ja D. Maidani, kohtudokumentide kättetoimetamise aadress Luxembourgis.
   Euroopa Ühenduste Komisjon palub Euroopa Kohtul:
   
               1.
            
            
               tuvastada, et kuna Belgia Kuningriik ei ole vastu võtnud Euroopa Parlamendi ja nõukogu 14. mai 2001. aasta direktiivi 2001/19/EÜ, millega muudetakse nõukogu direktiive 89/48/EMÜ ja 92/51/EMÜ kutsekvalifikatsiooni tunnustamise üldsüsteemi kohta ja nõukogu direktiive 77/452/EMÜ, 77/453/EMÜ, 78/686/EMÜ, 78/687/EMÜ, 78/1026/EMÜ, 78/1027/EMÜ, 80/154/EMÜ, 80/155/EMÜ, 85/384/EMÜ, 85/432/EMÜ, 85/433/EMÜ ja 93/16/EMÜ, mis käsitlevad üldõdede, hambaarstide, veterinaaride, ämmaemandate, arhitektide, farmatseutide ja arstide kutsealasid, (1) ülevõtmiseks vajalikke õigus- ja haldusnorme või ei ole neist komisjonile teatanud, siis on Belgia Kuningriik rikkunud sellest direktiivist tulenevaid kohustusi;
            
         
               2.
            
            
               mõista kohtukulud välja Belgia Kuningriigilt.
            
         Väited ja peamised argumendid
   Direktiivi 2001/19 artikli 16 lõige 1 näeb ette, et liikmesriigid jõustavad direktiivi järgimiseks vajalikud õigus- ja haldusnormid enne 1. jaanuari 2003 ning teatavad sellest viivitamata komisjonile.
   Komisjon nendib, et Belgia Kuningriik pole seni kõiki selleks vajalikke meetmeid võtnud või ei ole neist komisjonile teatanud.
   
      (1)  EÜT L 206, lk 1.